Italiano: # Elsa Pastorino Alloisio (1918–2016)

Nata a Sestri Ponente, dove è sempre vissuta, Elsa Pastorino era entrata da ragazzina in qualità di operaia nella «Ceramica Ligure Vaccari» di Borzoli e poi, dopo il matrimonio, si era messa a lavorare in casa come ricamatrice di traverse alla genovese. Visse direttamente gli anni drammatici della seconda guerra mondiale, fu antifascista e donna impegnata politicamente a sinistra. Iniziò la sua attività di poetessa e promotrice della lingua ligure in tarda età e, nonostante non avesse avuto la possibilità di studiare, fu considerata donna di grande cultura. Partecipò attivamente alla realizzazione del volume Ragazze di fabbrica a cura delle Biblioteche Guerrazzi e Bruschi Sartori, con una sua intervista video anche trascritta in genovese. Donò le copie di tutti i suoi volumi alle Biblioteche Guerrazzi di Cornigliano e Bruschi Sartori di Sestri Ponente ed elargì significativi doni di volumi di altri autori, su vari argomenti e generi, da lei attentamente scelti ed acquistati. Ancora oggi vengono utilizzate le sue fiabe e poesie per le attività scolastiche primarie e secondarie sulla lingua ligure.

Più delle poesie della Elsa Pastorino, d’una semplicità naif, sono interessanti i suoi racconti, dove rievoca ambienti e situazioni di un’epoca e di una mentalità piuttosto lontane da quelle d’oggi, e sono non di rado conditi da una neppur tanto velata protesta sociale.

Una buona parte dell’attività di Elsa Pastorino fu dedicata alla raccolta di fiabe tradizionali, che pur non essendo specificatamente genovesi in origine, lo erano comunque diventate, fino ad entrare, sotto forma di detti proverbiali e modi di dire, nel parlare di tutti i giorni. La seguent, della volpe e del lupo, ci viene da Esopo e, con modifiche e interpolazioni tramite la tradizione francese del Roman de Renard, è giunta fino a noi in versioni anche molto diverse fra loro. I detti «Ran, ran, il malato porta il sano» e «Lappo, lappo - E per la coda ti ci lascio» erano frequentissimi nel genovese fino a non molto tempo fa e lasciano intravedere l’originale redazione in versi.

Ligure: # Elsa Pastorin Alloisio (1918–2016)

Nasciua à Sestri Ponente, dond’a l’à sempre visciuo, a Elsa Pastorin a l’ea intrâ da figgetta comme operäia inta «Ceramica Ligure Vaccari» de Bòrzoi e dapeu, dòppo o maiezzo, a s’é missa à travaggiâ in casa comme recammadoa de traverse a-a zeneise. A l’à visciuo de persoña i anni dramatichi da segonda guæra mondiale, a l’ea antifascista e dònna impegnâ politicamente à Senestra. A l’à comensou a seu attivitæ de poetessa e promotoa da lengua ligure za in etæ avansâ e, con tutto ch’a no l’aiva avuo a poscibilitæ de studiâ, a l’ea tegnua pe dònna de grande coltua. A l’à parteçipou attivamente a-a realizzaçion do volumme Ragazze di fabbrica à cua de Biblioteche Guerrazzi e Bruschi Sartori, con unna seu intervista video stæta transcrita ascì in zeneise. A l’à regallou tutte e còpie di seu volummi a-e Biblioteche Guerrazzi de Corniggen e Bruschi Sartori de Sestri Ponente, e in ciù atri volummi de atri autoî, in sce varri argomenti e smerse, ch’a l’aiva accattou con attençion inta çernia. E seu föe e poexie ancon oua vëgnan deuviæ pe-e attivitæ scolastiche primmäie e segondäie in sciâ lengua ligure.

Ciù che e poexie da Elsa Pastorin, de unna sempliçitæ naif, son interessanti i seu racconti, donde a rievoca ambienti e scituaçioin de unn’epoca e de unna mentalitæ ciuffito lontañe da quelle da giornâ d’ancheu, e son no de ræo condii da unna protesta soçiale manco guæi vellâ.

Unna boña partia de l’attivitæ da Elsa Pastorino a l’é stæta dedicâ a-a cheuggeita de föe tradiçionale, che sensa ëse specificatamente zeneixi in origine, tutti i mòddi son vegnue à ësile e son fiña intræ, sotta forma de diti proverbiali e mainee de dî, into parlâ de tutti i giorni. Sta chì, da vorpe e do lô, a ne ven da Esòpo e, con modifiche e interpolaçioin tramite a-a tradiçion franseise do Roman de Renard, a l’é arrivâ fin à niatri inte de verscioin anche despæge ben fra de lô. I diti «Ran, ran, che o maròtto o pòrta o san» e «Lappo, lappo – E pe-a coa te ghe lascio» ean frequenti into zeneise fin à no l’é guæi e lascian stravedde l’originäia redaçion in versci.